Кештің мақсаты:

1. Оқушыларды алдыңғы буын ағалар үлгісінде тәрбиелеу.

2.Мамандық таңдау кезеңінде тұрған оқушыларға бағыт-бағдар беріп, таңдау

мүмкіндіктерін шешу.  
3. Оларды өз пікірін еркін айтуға, басқаның пікірін сыйлай білуге, жүйелі

ойлауға баулу

Өткізілу түрі:   ток-шоу

Кіріспе сөз: -Құрметті шақырулы қонақтар, ұстаздар, ата-аналар, оқушылар ! Баршаңыз да бүгінгі «Талаптың мініп тұлпарын...» атты кездесу кешіне қош келдіңіздер!

Менің елім-Қазақстан! Бұл әрбір дала перзентінің көкірегінде мақтаныш пен айтатын сөзі.  Елбасы «Еліңнің ұлы болсаң, еліңе жаның ашыса, азаматтық намысың болса,қазақтың ұлттық мемлекетінің нығайып көркеюі жолында жан теріңді аянбай жүріп еңбек ет. Жердің де, елдің де иесі екеніңді ұмытпа»,-дейді. Расында да, болашақта өз елінің қожасы да, иесі де өздеріңізсіздер. Сіздер жаңа ғасыр, жаңа мыңжылдықтың жас ұрпағы, егеменді еліміздің ертеңісіздер.Елдің ертеңі нұрлы болы үшін оның әрбір азаматының болашаққа бағдары мықты болуы керек және өз мамандығын адаспай табуы керек.

Бүгінгі кештің қонағын өз мамандығын жаңылмай тапқан жан деуге болатын секілді. Өйткені ол -мектеп қабырғасында жүріп-ақ өзінің сөз өнеріне таласы барын дәлелдеп, сан түрлі сайыстар мен байқаулардың жеңімпазы атанған-ды. Ал өнерге деген талпынысы балабақшадан басталды десек те болады. Ортаға кешіміздің қадірлі қонағы Абылай Ғадылжанұлын шақырамыз.

Арнайы орынға жайғасады.

* Абылай, ауылға, мектебімізге қош келдің! Ауылға келмегеніңе қанша уақыт болды? Неге осынша уақыт келмедің?

(қонақтың әңгімесі)

Жетелеуші сұрақтар: -Қазір қайда қызмет жасап жатырсың?

«Таңшолпан» бағдарламасынан бейнежазба көрсету

<https://www.youtube.com/watch?v=iQOB1dxTP0M>

**Жүргізуші:** Адам өзінің болашақ кәсібіне әр түрлі жолдармен келеді. Біреулер үшін – ол ойға алған арманның орындалуы, отбасы дәстүрін жалғастыру, келесі біреулер үшін – жаңалыққа, дербестікке талпыныс, үшінші біреулерге — әйтеуір бір мамандық алу керек болған соң. Ал сенің осы мамандықты таңдауыңа не себеп болды?

(қонақтың әңгімесі)

**Жүргізуші:** Мамандықты таңдау үшін, адам ең алдымен өзін, өз бейімділігін тануы қажет. Бұл істе ата-ананың да ролі орасан зор. Баласының бойындағы қабілетін көре біліп, оның әрі қарай шыңдалуына қолдан келгенше көмек көрметсе ғана баланың қанаты қатайып, талабы беки түседі. Абылайдың да биік белестерді бағындыруына анасы, мектебіміздің математика пәні мұғалімі Зәуре Қайрекенқызының ықпалы мол екендігі аян. Олай болса, ортаға Зәуре апайды да шақырамыз.

* Зәуре апай, балаңыз келіп, көзайым болып жатырсыз. Қуанышыңыз ұзағынан болсын. Енді балаңыздың бойындағы өнері мен талантын қай жасынан бастап байқадыңыз? Неге бейім болды?

(қонақтың әңгімесі)

**Жүргізуші:**

Өз-өзіне «Мен кіммін?», «Осы өмірдегі менің орным қандай?», «Қалай өмір сүремін?» деген сұрақ қоймайтын адам кем де кем. Адам баласы дүниеге келген сәттен бастап, өзін тануға, айналасындағыларға өзін танытуға тырысады екен. Біздің Абылай да мектеп қабырғасында жүргенде өзін сан қырынан таныта білді.

2 оқушы Абылайдың өлеңдерін жатқа оқиды.

Тақтадан Абылайдың оқушы кезіндегі жарыстар сәтінен слайд көрсетіледі.

**Алматы қаласында өткен І республикалық Бауыржан оқуларынан көрініс** [**https://my.mail.ru/mail/bibigul\_t\_68/video/\_myvideo/5.html**](https://my.mail.ru/mail/bibigul_t_68/video/_myvideo/5.html)

**Жүргізуші:**

* Абылай, осы мектеп оқушысы ретінде өзің қатысқан қандай сайыс, байқау есіңде қалды?
* Қай жеңісің өзіңе қымбат?

Сазды сәлем. 7-сынып ер балаларының орындауында ән.

Көрермендер сұрағына жауап беру.

**Жүргізуші:**

Зәуре апайдың туған күні екенін айтып өту, ескерткіш сыйлық табыстау.

Абылайдың орындауында ән сұрау.

Абылайға рахмет айту, ескерткіш сыйлық беру.

**Жүргізуші**:

Мынау көп салалы өмірде мамандықтың түрі көп. Әрине, таңдау жасау оңай емес. Ең бастысы – адам еңбекке қабілетті, зейінді болуы қажет және оның мамандығы өзі өскен ортаға маңызды, бағалы үлес қосатындай болуы шарт. Өз ісіне сенімді, дұрыс таңдаған адам ғана жетістікке жетеді. Адам еңбегінен қуанышын таба білсе, бойына жаңа күш қосылып, еңбекке деген шабыты арта түседі. Зор ықылас, шабытпен істеген іс – табыс биігіне жеткізетін қанат- дей отырып, Абылайдың еңбегіне шығармашылық шабыт тілейміз. Біз сені бүгінгі жеткен белесіңнен де биік шыңдардан көргіміз келеді.

Мектеп басшыларына сөз беру